सोशल मीडिया पर श्रद्धांजलि देने लगे थे लोग; विराट कोहली-अनुष्का शर्मा हैं इनके भक्त
Uttar Pradesh (UP) Sant Premanand Maharaj Fake Death News; Follow NO Fake News Trends and Misinformation Reports On Dainik Bhaskar. वृंदावन के संत प्रेमानंद जी महाराज से जुड़ी एक खबर रविवार को सोशल मीडिया पर खूब वायरल हुई। खबर आई कि महाराज जी का निधन हो गया है
वृंदावन के संत प्रेमानंद जी महाराज से जुड़ी एक खबर रविवार को सोशल मीडिया पर खूब वायरल हुई। खबर आई कि महाराज जी का निधन हो गया है। इस खबर को लोगों ने भी धड़ाधड़ सोशल मीडिया पर शेयर किया। इसी क्रम में पूर्व केंद्रीय मंत्री कृष्णा राज भी थीं जिन्होंने ट्वीट किया- दुखद समाचार, प्रेमानंद जी महाराज ने आज दुनिया को अलविदा कह दिया। परमात्मा उनकी पुण्य आत्मा को चरणों में स्थान दे ॐ शांति .. शत शत नमन 🙏 (आर्काइव ट्वीट)। हालांकि, बाद में पूर्व केंद्रीय मंत्री ने इस ट्वीट को डिलीट कर दिया था। 
कई अन्य यूजर्स ने भी संत प्रेमानंद जी महाराज के निधन से जुड़ी इस खबर को शेयर किया। सत्यम सिंह कनौजिया नाम के ट्विटर यूजर ने लिखा- दुखद समाचार, पूज्य प्रेमानंद जी महाराज ने आज दुनिया को अलविदा कह दिया। परमात्मा उनकी पुण्य आत्मा को चरणों में स्थान दे, ॐ शांति .. शत शत नमन 🙏 #premanandji। (आर्काइव लिंक)
इस बीच कुछ यूजर्स प्रेमानंद जी महाराज के निधन से जुड़ी इस खबर का खंडन करते भी नजर आए। शुभम कौशिक नाम के वेरिफाईड ट्विटर यूजर लिखते हैं- कृपया आचार्य #प्रेमानंद जी महाराज के परलोक गमन की खबर पर विश्वास न करें। वो जीवित हैं और #वृन्दावन में संध्या आरती में भी उपस्थित थे। (आर्काइव ट्वीट)
बहरहाल, प्रेमानंद जी महाराज से जुड़ी इस खबर का सच क्या है ? इसकी पड़ताल के लिए दैनिक भास्कर ने मथुरा के स्थानीय संवाददाता पवन से संपर्क किया। भास्कर संवाददाता ने बताया कि प्रेमानंद जी महाराज पूरी तरह से स्वस्थ हैं और सोशल मीडिया पर फैली उनके निधन की खबर सिर्फ अफवाह मात्र है। दैनिक भास्कर ने संत प्रेमानंद महाराज के नजदीकी संत नवल महाराज से भी जानकारी ली तो उन्होंने बताया कि महाराज जी पूरी तरह स्वस्थ हैं। महाराज जी ने सोमवार सुबह भी राधा रानी की पूजा सेवा की और प्रवचन भी दिए हैं।
स्पष्ट है कि प्रेमानंद जी महाराज के निधन से जुड़ी खबर गलत है और पूरी तरह से भ्रामक है।
कौन हैं प्रेमानंद जी महाराज 
प्रेमानंद जी महाराज अपने सत्संग के लिए विख्यात हैं। इनके सत्संग में कई सेलिब्रिटीज भी नजर आ चुके हैं जो महाराज जी के भक्त हैं इनमें विराट कोहली,अनुष्का शर्मा,सिंगर बी प्राक आदि शामिल हैं। बताया जाता है कि प्रेमानंद जी महाराज ने 13 वर्ष की उम्र में घर छोड़कर संन्यास का रास्ता चुना था। प्रेमानंद जी महाराज राधा रानी के परम भक्तों में से एक बताए जाते हैं जिनके प्रवचन वेरिफाईड यूट्यूब चैनल Bhajan Marg और Sadhan Path पर सुने जा सकते हैं।